da de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da da da da da da da en da da da da da en da de nl da da da da nl nb da da da da da en da de en da en da da da da da da da da da en en de en da da en da nb da da da da da da en da da da da da en en de nb da da en da nl da da da da da da da da en en da da da da da da da da da da da da da da de en de en da da nb nb nl da da da da da da en en da de en da en en da da da da da da da da fr en da sv nb da en da da da da da da da da da da en en de en da da en en da nn da da da da nb nn da da da da da nb da nn da da da da nb nn nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
DAWN OF TE PLANET OF TE APES: Fuck yes, talende aber til hest med våben i hænderne
Blu-ray-anmeldelse: Hvis en anmeldelse skal fungere som en art salgstale for, om man skal eller ikke skal se en film, ville jeg lade denne anmeldelses rubrik være argumentet for, at du selvfølgelig skal se Dawn of te Planet of te Apes. Men lad mig lige uddybe, hvorfor aber og automatvåben er en så forrygende god kombination, som tilfældet er.
Filmen foregår 10 år efter begivenhederne i forgængeren, Rise of te Planet of te Apes, fra 2011. Den behøver du dog ikke at have set, da titelsekvensen her gør et eventuelt uindviet publikum ajour. Men se den alligevel. Den er god. Men okay, menneskeheden er sendt til apokalyptisk tælling grundet en dødelig virus, mens aberne har udviklet sig yderligere og opbygget et samfund ledet af overaben Caesar, der nærmest er eneste genganger fra forgængeren.
Det kommer atter til en konfrontation mellem mennesker og aber, hvor én dum handling udløser startskuddet til krigen. Men selvom løjerne i grunden er ret fjollede – du ved, aber og automatvåben – er her ikke tale om hjernedød abeaction. Actionscenerne er hele vejen motiveret af handlingen og har en følelsesmæssig pondus, der kun gør den dynamiske action gennem jungledyb og murbrokker endnu mere medrivende.
Det er i sig selv en bedrift at lave en film, der overbevisende bevarer sin alvorlige tone, selvom her er tale om en film med talende aber, der rider rundt på heste og skyder med maskinpistoler. En i hver hånd, selvfølgelig. Det er Andy ’Gollum’ Serkis, der igen aber igennem som Caesar. Det gør han forrygende godt. Det gør CGI-troldmændene bag ham så absolut også.
For der er oprigtige følelser på de computeranimerede aber – af og til mere end filmens mennesker. Blandt andet en sammenbidt Gary Oldman og humanisten Jason Clarke. Men selvom ikke alle karakterer måske er lige nuanceret optegnet, lykkedes filmen fornemt med at etablere begge sider af krigen, så handlingen konstant er følelsesmæssigt velfunderet i sine karakterer.
Det er muligt, at her er talende aber og maskinpistoler, men det er karaktererne, der er drivkraften. Ikke CGI-magi og eksplosioner. Så hul i, at tematikker som krig, forsoning, tilgivelse og hævn måske bliver en smule overfortalt, mens ikke alle plotdrejninger er fuldt ud troværdige. For her er tale om dyster, medrivende og karakterdrevet abeaction. For fuck sake, her er tale om en film med talende aber til hest med automatvåben i hænderne. Selvfølgelig skal du se den.
Det er en sand fornøjelse at gense Dawn of te Planet of te Apes på Blu-ray. Billedet står farvemættet, skarpt og detaljerigt, hvor både animerede aber og rigtig menneskehud gengives velbalanceret og naturligt. Lydsporet bakker den medrivende billedside forrygende godt op med balancerede niveauer og et dynamisk lydbillede – medrivende, bastant og intenst.
Ekstramaterialet er ligeledes en fornøjelse og kommer tilfredsstillende og interessant omkring filmens tilblivelse med en række behind te scenes– og making of-featuretter på i alt små to timer. Her ser man både på historien, computereffekterne, universet, mens man også får slettede scener samt et engagerende kommentarspor med instruktør Matt Reeves.
Originaltitel: Dawn of te Planet of te Apes, USA, 2014
Release: den 27. november 2014
Medvirkende: Andy Serkis, Jason Clarke, Gary Oldman, Keri Russell, Toby Kebbell, Kodi Smit-McPhee m.fl.
Spilletid: 2 timer 10 min.
PLANET OF TE APES – PRIMAL COLLECTION: En pokkers masse talende aber, der er din tid værd
27. november 2014/i Blu-ray-anbefaling, Blu-ray/DVD /af Bjarke Friis Kristensen
Blu-ray-anbefaling: Med Blu-ray-udgivelsen Planet of te Apes: Primal Collection kan du gå all in på abeunderholdningen med de otte abefilm: Planet of te Apes (1968), Beneath te Planet of te Apes (1969), Escape from te Planet of te Apes (1971), Conquest of te Planet of te Apes (1972), Battle for te Planet of te Apes (1973), Planet of te Apes (2001), Rise of te Planet of te Apes (2011) og Dawn of te Planet of te Apes (2014).
Det hele startede med Pierre Boulles bog La Planète des Singes fra 1963, der i 1968 fik den forrygende filmatisering af Franklin J. Schaffner med Charlton Heston i hovedrollen. Hermed var en franchise født, der indtil videre har kastet yderligere syv film af sig samt blandt andet diverse tegneserier, legetøj, bøger og to tv-serier i henholdsvis 1974 og 1975, den ene animeret.
Tim Burton forsøgte mindre heldigt at genindspille den originale film i 2001. Hermed kunne universet på film være blevet lagt i graven for good. Heldigvis fik aberne som bekendt nyt liv med Rupert Wyatts forrygende reboot i 2011, der tidligere i år fik en endnu bedre fortsættelse med Dawn of te Planet of te Apes.
Hermed synes aberne at være back for good – der venter i hvert fald endnu en film forude i 2016. Den glæder jeg mig selv sagt til. Inden den lander, kommer jeg helt sikkert til at gense de her abefilm flere gange. For ja, godt nok er filmserien af svingende kvalitet, men universet er hele vejen fascinerende.
Noget af det, der jo er en fornøjelse ved Blu-ray er, at ældre film kan få pustet nyt liv i både billede og lyd, som med de første fem film. Samtidig byder denne udgivelse også på timevis af ekstramateriale. Her er altså god mulighed for at kunne gå amok med et univers, der lever videre i bedste velgående her små 50 år efter den første film. Forrygende damned dirty apes!
– PLANET OF TE APES – Primal Collection er udkommet på Blu-ray den 27. november 2014. [tabgroup][tab title=”Blu-ray-anbefaling | Planet of te Apes – Primal Collection”]
Originaltitel: Planet of te Apes – Primal Collection (1968-2014)
Release: den 27. november 2014
Instruktion: Franklin J. Schaffner, Tim Burton, Rupert Wyatt m.fl.
Medvirkende: Roddy McDowall, Natalie Trundy, Kim Hunter, Charlton Heston, Maurice Evans, Andy Serkis m.fl.
Udgiver: 20th Century Fox Home Entertainment[/tab][/tabgroup]
https://filmskribenten.dk/wp-content/uploads/2014/11/planet-of-the-apes-collection-blu-ray-thumb-03.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-11-27 09:00:572014-11-27 09:00:57PLANET OF TE APES – PRIMAL COLLECTION: En pokkers masse talende aber, der er din tid værd
TE HUNGER GAMES MOCKINGJAY – DEL 1: Endnu en uforløst omgang Jennifer Lawrence iført bue og pil
20. november 2014/i Anmeldelser, Biograf /af Bjarke Friis Kristensen
Biografanmeldelse: Så er vi ved at være ved vejs ende med Jennifer Lawrence iført bue og pil som den frihedskæmpende Katniss Everdeen. Men altså ikke helt. For af ingen andre grunde end flere monay in da bank har økonomisk snedige individer i Hollywood valgt at dele den sidste af de tre Suzanne Collins-bøger – som filmene er baseret på – op i to dele. Det havde de ikke behøvet at gøre.
Men ret skal være ret, Te Hunger Games: Mockingjay – del 1 har mange ting kørende for dig. Blandt andet er filmens univers flot, dystert og overbevisende dystopisk. Lige fra depressive billeder af Panems ødelagte distrikter med skelletter og murbrokker i bunker til det polerede diktatoriske styre i Capitol. Her er bare ikke nok dramatisk tyngde i historien og karaktererne.
Filmen starter, hvor den forrige slap. Efter at have undsluppet dødsspillet vågner Katniss ømskindet op i et underjordisk tilholdssted i distrikt 13. Oprøret mod Capitol er i den grad undervejs, hvor Katniss er tiltænkt rollen som frontfigur og leder som den ikoniske Mockingjay. Hun tumler dog med at påtage sig rollen som revolutionens bannerfører. Usikkerhed og identitetsdrama, du ved.
Og så er der også trekantsdramaet med Peeta (Josh Hutcherson) – der nu opholder sig i Capitol og øjensynligt er imod oprøret – samt den solide Gale (Liam Hemsworth). Så ja, her burde jo egentlig være godt med smæk på dramaet. Det er der bare ikke. Derimod trædes der filmen igennem noget uforløst rundt i både kærlighedskvalerne og oprørets opvågnen i folket. En ganske vist herligt dyster del 1, men også et halvslapt og ferskt forspil inden sidste film.
Jennifer Lawrence er dog heldigvis ikke halvt så overspillende irriterende som hun kan være, men er som Katniss nedtonet og intens. Men både Hutcherson og Hemsworth er lettere ligegyldige. Jeg tror sgu aldrig på kærligheden og dramaet mellem de tre. Der er dog skuespillerpondus at hente hos både Phillip Seymour Hoffman, Donald Sutherland, Julianne Moore og Woody Harrelson, selvom deres roller ikke hele vejen rundt kommer til deres ret.
Her er altså tale om (endnu) en uforløst forsmag på det intense drama og det medrivende opgør, der forhåbentlig venter forude med den sidste film. Jeg befinder mig dog godt i det dystre univers, som også har en fin satirisk slagside med kvæk om blandt andet krigspropaganda samt vægtige temaer som samfundsstrukturer. Det er bare ikke nok. Ja, en klassisk ’de gode ingredienserne er til stede, men den færdige ret er desværre bare ikke nær så god’.
– Besøg Filmskribenten på Facebook HER. [tabgroup][tab title=”Te Hunger Games: Mockingjay – del 1 | Biografanmeldelse”]Vurdering 3/6:
Originaltitel: Te Hunger Games: Mockingjay – Part 1, USA, 2014
Release: d. 19. november 2014
Medvirkende: Jennifer Lawrence, Josh Hutcherson, Liam Hemsworth, Donald Sutherland, Woody Harrelson, Elizabeth Banks, Philip Seymour Hoffman m.fl.
https://filmskribenten.dk/wp-content/uploads/2014/11/Hunger-Games-The-Mockingjay-part-1-biograf-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-11-20 14:34:302014-11-21 17:57:44TE HUNGER GAMES MOCKINGJAY – DEL 1: Endnu en uforløst omgang Jennifer Lawrence iført bue og pil
TRANSFORMERS – AGE OF EXTINCTION: Michael Bay slår trættende CGI-prutter i tomgang
20. november 2014/i Anmeldelser, Blu-ray/DVD /af Bjarke Friis Kristensen
Blu-ray-anmeldelse: Skal vi virkelig til det igen? Ja, vi skal virkelig til det igen. Og nu for fucking fjerde gang. Michael Bay har atter fundet sine største sprængladninger, mest vilde robotter og blankpolerede damer frem med Transformers: Age of Extinction. Til gengæld har han efterladt al form for fortællermæssigt flair langt væk fra dette nye kapitel om de enorme maskiner.
En film, der bedst kan beskrives som et enormt irriterende barn, der uden nogen form for fornemmelse for sine omgivelser bare bliver ved at løbe umotiveret rundt, mens han konstant vifter med sine arme og insisterer på, at du skal se på ham. Det bliver du så nødt til at gøre i hele 165 minutter. Det er selv sagt alt for lang tid. Der er simpelthen for lidt udvikling i plot og karakterer til de mange minutters tomgang.
Men okay. For at være lidt fair, så sker der noget. Michael Bay formår om nogen at smide om sig med ekstravagante scenerier, hurtige biler samt evigt eksplosiv og tyngdekraftfornægtende action. Desværre gøres det med så lidt sans for også at fortælle en historie, der kan engagere mig i alle eksplosionerne. Desuden er filmens action desværre også ofte mere larmende end egentlig medrivende.
Nu jeg er ved historien, så lad mig hurtigt ridse den op. Ikke at den er så vigtig – det synes den i hvert fald ikke at være for Michael Bay. Nå, kindheste nok. Men altså. De gode Autobots, der kæmpede mode de onde Decepticons i den forrige film, er blevet erklæret fjender af USA. Mark Wahlberg spiller maden på gaden – en godhjertet opfinder – der ender midt i denne dødsensfarlige kamp, hvor det selvfølgelig er menneskehedens overlevelse, der skal sikres.
Der er også Dinobots med – ja, Transformers-dinosaurer. De er seje. Det er de mange Transformers også. Det ser lækkert ud, når de forvandler sig fra køretøjer til kæmpende robotter med overdrevne sværd og metalknytnæver, der jorder hinanden til metalskrot. Men der er bare alt for meget af det hele – hele tiden. Det hele flyder sammen og trækker ulideligt i langdrag. Nå ja, og filmens ”humor” er selvfølgelig stadig ikke sjov, men bare plat og klichéfuld.
Jeg undres til stadighed over, at Michael Bay ikke synes at være blevet bedre til at fortælle en historie, eller at gøre sin action mere dynamisk medrivende. Jeg mangler ikoniske money shots, der lader de vilde kampe få åndehuller og betydning. Jeg mangler, at når en eksplosion går af, eller Mark Wahlberg og co. forsøger at klare skærene, at det betyder noget. Nu kører det hele bare i ét langt trættende gear. Intet andet end computergeneret varm luft, der larmer og ikke engagerer.
Filmen, Transformers: Age of Extinction, 2/6:
Ekstramateriale, billede og lyd:
Ja, filmen er noget hø, men Blu-ray-udgivelsen er fremragende. Billedet står knivskarpt, farvemættet og detaljerigt hele vejen, hvor både robotter og polerede piger virkelig kommer til deres ret. Den dynamiske lydside leverer den tonsende action med velbalancerede niveauer, der giver rum og tyngde til universet. Endvidere finder man knap tre timers ekstramateriale.
Der medfølger ganske vist ikke et kommentarspor, men man kommer bestemt gennem udgivelsens forskellige behind te scenes– og making of-featuretter tilfredsstillende omkring produktionen med interviews af cast og crew. Lige fra Michael Bays syn på sin action, til filmens locations, design af robotterne, historien, karaktererne og filmens univers samt et besøg hos Hasboro-hovedkvarteret plus lidt løst sjov og ballade. Velproduceret, spændende og tilfredsstillende.
Ekstramateriale 4/6  | Billede 6/6 | Lyd 6/6
– Besøg Filmskribenten på Facebook HER. [tabgroup][tab title=”Transformers: Age of Extinction | Blu-ray-anmeldelse”]Samlet vurdering af Blu-ray-udgivelsen 3/6:
Originaltitel: Transformers: Age of Extinction, USA, 2014
Release: den 20. november 2014
Medvirkende: Mark Wahlberg, Nicola Peltz, Jack Reynor, Stanley Tucci m.fl.
Udgiver: Paramount Home Entertainment[/tab][/tabgroup]
https://filmskribenten.dk/wp-content/uploads/2014/11/Transformers-4-Age-of-Extiction-thumb-02.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-11-20 09:58:342014-11-20 09:58:34TRANSFORMERS – AGE OF EXTINCTION: Michael Bay slår trættende CGI-prutter i tomgang
TRUE BLOOD SÆSON 7: En epoke med sentimentale og sexede tv-vampyrer har nået sin ende
14. november 2014/i Blu-ray-anbefaling, Blu-ray/DVD /af Bjarke Friis Kristensen
EN SERIE DU SKAL SE: Syvende og sidste sæson af den overnaturlige vampyrserie True Blood er netop udgivet her i landet. Hermed runder HBO-serien 80 afsnit siden første sæson i 2008. En serie, der er blevet mere spraglet for hver sæson. Ikke altid til det bedre, men det har hele vejen været underholdende at besøge byen Bon Temps i det varme Louisiana.
Sidste sæson byder på 10 afsnit, hvor en del plottråde skal afsluttes – blandt andet, hvordan det ender med den søde, tankelæsende Sookie Stackhouse og hendes to bejlende vampyrer, Eric Northman og Bill Compton. Nu har serien ganske vist udviklet sig til meget andet end et trekantsdrama med vampyrer. Her indfinder sig som bekendt alverdens væsner og mystiske begivenheder.
Alt fra varulve, hekse og formskiftere. Men selvom der er blevet fyldt godt på med karakterer, mens Anna Paquins rolle som Sookie af og til er blevet skubbet i baggrunden, er det fortsat hende, der for mig er seriens kerne. Serien er dog generelt fyldt med andre både spændende, skøre og blot bizarre bekendtskaber, der for de flestes vedkommende også er interessante at følge.
Det bliver derfor også vemodigt at skulle sige farvel til en serie, jeg har fuldt siden første afsnit – også selvom det altså er en serie, der svinger i kvalitet. Men på trods af sine ujævnheder, er det et univers og nogle karakterer, det fortsat interessant at følge. Lige fra Kristin Bauer som vampyren Pam og hendes komplekse fortid med sin skaber Eric Northman, en stoisk Alexander Skarsgård.
Videre til den rapkæftede kok Lafayette (Nelsan Ellis) og den egenrådige Tara (Rutina Wesley), samt selvfølgelig en bleg Stephen Moyer som vampyren Bill Compton og den godhjertede kvindebedårer Jason (Ryan Kwanten). Vanen tro for HBO-serier har også True Blood sin del af sex, vold og blod. Alt i rigelige mængder, hvor også den kulsorte humor fortsat indfinder sig.
Jeg har sæson for sæson taget lettere og lettere på seriens plothuller og halvt optegnede karakterer og blot overgivet mig til seriens farverige univers og spraglede persongalleri. Så selvom serien for mit vedkommende var mest tiltalende i de første par sæsoner, vil jeg selvfølgelig anbefale dig en sidste tur til True Blood-land.
– True Blood sæson 7 er udkommet på dvd og Blu-ray den 10. november 2014.
[tabgroup][tab title=”Blu-ray-anbefaling | True Blood sæson 7″]
Originaltitel: True Blood – Te Complete Seventh Season, USA, 2014
Release: d. 10. november 2014
Instruktion: Stephen Moyer m.fl.
Medvirkende: Anna Paquin, Stephen Moyer, Sam Trammell, Alexander Skarsgård m.fl.
Udgiver: Warner Home Entertainment[/tab][/tabgroup]
https://filmskribenten.dk/wp-content/uploads/2014/11/true-blood-7-sæson-blu-ray-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-11-14 13:32:262014-11-14 13:32:26TRUE BLOOD SÆSON 7: En epoke med sentimentale og sexede tv-vampyrer har nået sin ende
FURY: Brad Pitt taler tysk, er gnaven og slår nazister ihjel
13. november 2014/i Anmeldelser, Biograf /af Bjarke Friis Kristensen
Biografanmeldelse: Brad Pitt fik åbenbart ikke nok af at slå nazister ihjel i Inglourious Basterds. Det var han jo også ret god til, så jeg under ham da gerne endnu tur tilbage til 2. Verdenskrig. Og kombinationen af Brad Pitt i en tank og døde nazister er da også en god idé. Desværre indløser David Ayers Fury bare ikke den idé til meget mere end en flot, men også halvkedelig krigsbøvs.
Vi dumper ned i Brad Pitts tank i 1945, hvor han som Sergent Don leder en lille trup an i krigens sidste krampetrækninger. Shia LaBeouf har overskæg, er følsom og min favorit, Logan Lerman er den uskyldige newbie, der selvfølgelig ødelægges af krigen, mens Michael Peña falder igennem sammen med Jon Bernthal, der begge tror, at de er seje og lidt ’crazy’, men bare er irriterende.
Bestemt en mere end intens, klaustrofobisk og dramatisk potent præmis for en krigsfilm. Jeg mener, en flok mænd klemt inde i en tank omgivet af krig. Jeg bliver bare aldrig for alvor revet med af den buldrende krigsaction eller følelsesmæssigt engageret i Brad Pitt og resten af gruppens ellers ret dramatiske strabadser bag fjendens linjer i det smadrede Europa.
Det forbliver en noget pulssvag køretur i et nazibefængt Tyskland, da jeg altså ikke rigtigt bekymrer mig for tankens mandskab. Det hele er lidt for forudsigeligt og lidt for unuanceret. Den eneste, vi nærmest ser forandre sig under krigens pres er Logan Lermans karakter, der så selvfølgelig er klichétung. Fra uskyldig bogorm til ødelagt krigsmaskine. Cirka.
Men ja, filmens pointer omkring krig er for evigt vigtige. Ja, krigen ødelægger folk, og ja, fjenderne er jo også bare mennesker. Men for at have effekt og gøre mindeværdigt indtryk skal de leveres med støre pondus end tilfældet er her. Men Brad Pitt ser sej ud i en tank og det ser fedt ud, når der bliver skudt et hoved af. Ja, Fury ligner en rigtig krigsfilm. En brutal, blodig og bumlet krig.
Folk får skudt lemmerne af, så blodet sprøjter dybrødt fra kroppene. Alle er beskidte, arrede og slidte – også Brad Piit, der dog stadig er pæn at se på. Men Fury forbliver et vellykket krigsydre, som jeg dog ikke rigtigt påvirkes af eller engageres i. Hverken, når gruppen åbner ild eller kommer op at toppes.
– Besøg Filmskribenten på Facebook HER. [tabgroup][tab title=”Fury | Biografanmeldelse”]Vurdering 3/6:
Originaltitel: Fury, USA | England | Kina, 2014
Release: d. 13. november 2014
Medvirkende: Brad Pitt, Shia LaBeouf, Logan Lerman, Michael Peña, Jon Bernthal, Jason Isaacs, Scott Eastwood m.fl.
https://filmskribenten.dk/wp-content/uploads/2014/11/fury-biograf-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-11-13 08:46:272014-11-13 08:46:27FURY: Brad Pitt taler tysk, er gnaven og slår nazister ihjel
UNIVERSAL MONSTERS – TE ESSENTIAL COLLECTION: Klassiske filmmonstre i sort/hvid er et must-have på Blu-ray
11. november 2014/i Blu-ray-anbefaling /af Bjarke Friis Kristensen
Blu-ray-anbefaling: Du skal gøre plads på filmhylden til Blu-ray-udgivelsen Universal Monsters: Te Essential Collection. Her får du nemlig otte sort/hvid-klassikere med nogle af de mest ikoniske filmmonstre. Du kender dem uden tvivl alle sammen. Ellers bør du straks komme til det.
Udgivelsen indeholder således: Dracula (1931), Frankenstein (1931), Te Mummy (1931), Te Invisible Man (1933), Bride of Frankenstein (1935), Te Wolf Man (1941), Phantom of te Opera (1943) og Creature from te Black Lagoon (1954). Med andre ord otte film, du bør eje, se og gense.
De otte film udgør nogle af de væsentligste grundsten i både horrorgenren og i filmhistorien – og man får blandt andet også her nogle af de mest ikoniske fremstillinger af monstrene. Blandt andet Bela Lugosi som Dracula, Boris Karloff som Frankensteins monster og Lon Chaney, Jr. som Te Wolf Man.
Ikke nok med, at det er nogle fremragende og stemningsfulde film, så leveres de alle med en flot billed- og lydside, der kun gør dem til yderligere en fornøjelse at se eller gense. Desuden følger der med hver film også ekstramateriale, der løber op på mere en 12 timer sammenlagt, hvoraf det meste absolut er værd at gå på opdagelse i.
Så uanset om du allerede har set filmene, eller har dem alle til gode, bør du altså gøre dit liv bedre ved at få fat på denne Blu-ray-udgivelse. Det er film, jeg selv nyder at gense. Blandt andet fordi jeg er dedikeret horrorfan, men ligeså meget fordi, jeg er forgabt i film – og de her værker har bestemt ikke mistet magien.
– UNIVERSAL MONSTERS: TE ESSENTIAL COLLECTION er genudgivet på Blu-ray d. 17. oktober 2014.
[tabgroup][tab title=”Blu-ray-anbefaling | Universal Monsters: Te Essential Collection”]
Originaltitel: Universal Monsters: Te Essential Collection
Release: den 17. oktober 2014
Instruktion: James Whale, Tod Browning, Karl Freund m.fl.
Medvirkende: Boris Karloff, Claude Rains, Edward Van Sloan, Dwight Frye, Bela Lugosi, Colin Clive m.fl.
Udgiver: Universal Sony Pictures Home Entertainment[/tab][/tabgroup]
https://filmskribenten.dk/wp-content/uploads/2014/11/universal-monsters-horror-collection.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-11-11 19:38:112014-11-11 19:38:11UNIVERSAL MONSTERS – TE ESSENTIAL COLLECTION: Klassiske filmmonstre i sort/hvid er et must-have på Blu-ray
BATTLESTAR GALACTICA: En af de bedste science fiction-serier nogensinde skal ses på Blu-ray
10. november 2014/i En serie du skal se /af Bjarke Friis Kristensen
EN SERIE DU SKAL SE: Fordelt på fire sæsoner og 75 afsnit får du serveret en af de bedste science fiction-serier nogensinde. Den komplette serie er nu blevet udgivet på Blu-ray og indeholder udover serien også Battlestar Galactica-filmene Razor og Te Plan samt en masse både informativt og interessant ekstramateriale. Ja, dette er en klar anbefaling.
Battlestar Galactica-universet så dagens lys med en tv-serie i 1978 og har siden affødt andre serier, bøger, tegneserier og computerspil. Jeg kender bedst Battlestar Galactica-universet gennem serien, der løb over fire forrygende sæsoner fra 2004 til til 2009 – og det er selv sagt en af mine favoritserier.
Ikke alene er det forrygende rumunderholdning, det er også menneskeligt drama, der har eksistentielle tematikker i spil, hvor livet, døden og mennesket sættes i spil. Tankevækkende og grundlæggende medrivende tv-underholdning. Hvis man kan lide rumskibe er det kun et plus, men altså ikke nødvendigt for at få et sus ud af en tur i rummet med den her serie.
En ting er dog det fascinerende science fiction-univers, gadgets og tematikker, noget andet er de både medrivende og engagerende karakterer, man følger. Blandt andet får man forrygende præstationer fra Edward James Olmos, Mary McDonnell, Katee Sackhoff og Jamie Bamber. Komplekse og nuancerede portrætter.
Det er muligt, at Battlestar Galactica ikke er den perfekte serie. For selvfølgelig er der plotmæssige missere imellem, mens ikke alle afsnit er lige gode. Men både sæsonerne og ikke mindst serien som helhed står som en af de bedste, mest underholdende og intense serier i nyere tid. Ambitiøs, kulørt og engagerende.
– Battlestar Galactica er udkommet på Blu-ray den 13. oktober 2014.
[tabgroup][tab title=”En serie du skal se | Battlestar Gallactica”]
Originaltitel: Battlestar Gallactica – Te Complete Series, USA, 2004-2009
Release: den 13. oktober 2014
Instruktion: Michael Rymer m.fl.
Medvirkende: Edward James Olmos, Mary McDonnell, Katee Sackhoff, Jamie Bamber m.fl.
Udgiver: Universal Sony Pictures Home Entertainment[/tab][/tabgroup]
https://filmskribenten.dk/wp-content/uploads/2014/11/Battlestar-Galactica-komplette-serie-anmeldelse-blu-ray-anbefaling-anmeldelse-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-11-10 21:14:522014-11-11 21:20:21BATTLESTAR GALACTICA: En af de bedste science fiction-serier nogensinde skal ses på Blu-ray
INTERSTELLAR: Christopher Nolan har bygget et rumskib, du straks skal flyve en tur med
6. november 2014/i Anmeldelser, Biograf /af Bjarke Friis Kristensen
Biografanmeldelse: Jo mindre du ved om Christopher Nolans Interstellar jo bedre. Jeg gik selv ind til den med minimal viden – og det skal du også gøre. For selvfølgelig skal du se den. Så meget vil jeg afsløre. Men vil du gerne have lidt flere ord på, hvorfor du skal tilbringe tre timer i selskab med Matthew McConaughey og Nolan, kan du trygt læse videre uden frygt for spoilers.
Groft sagt så ligger Interstellar tættere på Inception, Memento og Following end på Batman og Bane. Ja, Nolan har bestemt også set både Malick og Tarkovskij. Interstellar er altså en filmoplevelse, der i høj grad lever af sine spændende idéer, eksistentielle tematikker og smukke billeder, som af at skulle afvikle et velafstemt og stramt fortalt plot.
Interstellar er dog ikke en utilgængelig kunstfilm. Det er veldrejet science fiction-underholdning med hjerne og hjerte – hvis jeg lige må være sådan lidt retorisk tung i røven. Men sandheden er, at filmen på trods af sine godt tre timer fastholder mig og holder et tempo, der både tillader roen og eftertanken at synke ind, men også husker på at levere både action og overraskelser.
McConaughey spiller med vanlig texansk charme hovedrollen som Cooper, der ender i filmens store rumeventyr. Menneskehedens dage på Jorden er nemlig talte, hvorfor Cooper og et hold videnskabsfolk kigger mod stjernerne for en løsning. Fortællingen er dog hele vejen grundet i en menneskelig kerne, hvor McConaughey som enlig far med tilpas schwung på sentimentaliteten får sat oprigtige følelser i sving og ikke mindst et hav af tanker i gang.
Nolan spinder nemlig sin ambitiøse historie over alt det, der befinder sig mellem kærligheden og videnskaben. Altså en del. Fra det at være forælder, til livet og døden samt noget så hjernevridende som begrebet tid. Ja, her er meget i spil, og filmen er da heller ikke lige elegant fortalt, mens karaktergalleriet heller ikke er lige interessant. Blandt andet er Anne Hathaway som astronaut noget fersk, mens Michael Caine dog byder ind med trolig autoritet.
Men Interstellar overvinder sine ujævnheder i plottet og karaktererne takket være netop sine mange idéer samt smukke og overraskende scenerier. For på samme måde som Cooper med appetit på eventyret rejser ud i verdensrummets uvished, er Interstellar også som en rejse, man ikke ved, hvor tager en hen. En rumrejse, hvor jeg i mødet med stjernehimlen mødte både eventyret og min egen dødelighed. Altså på den der gode gamle og opløftende måde.
– Besøg Filmskribenten på Facebook HER. [tabgroup][tab title=”Interstellar | Biografanmeldelse”]Vurdering 5/6:
Originaltitel: Interstellar, USA, 2014
Release: d. 6. november 2014
Medvirkende: Matthew McConaughey, Anne Hathaway, Michael Caine m.fl.
https://filmskribenten.dk/wp-content/uploads/2014/11/interstellar-biograf-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-11-06 09:34:082014-11-06 09:34:44INTERSTELLAR: Christopher Nolan har bygget et rumskib, du straks skal flyve en tur med
FØLG OS PÅ FACEBOOK
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
‘Official Competition’ spidder skarpt kunstens forfængelighed1. september 2022 - 09:38
Der er skrækklichéer og en grum overraskelse i ‘Te Invitation’1. september 2022 - 09:38
Jeg blev forført af fremtidens sjælesøgning i ‘After Yang’25. august 2022 - 06:35
‘Bamse’ bøjer uelegant sine pointer i sort/hvide knækpølser25. august 2022 - 06:35
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.172) Artikel  (50) Biograf  (649) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme